text: Endementiers que il ont iluec sis,
   Desoivre l'ame del cors saint Alessin.
   D’iluec en va tout droit em paradis;
   Ja iert en transe quant la pucele vint.
   Adont l’esgarde, si le vit empalir.
   «Sire», dist ele, «moult vous torble li vis.»
   «Bele», dist il, «car près sui de ma fin.
   Grant paour ai, car près sui de morir.
   Car or voi çou que onques mais ne vi;
   Voi quantes mains me voelent recuellir;
   Hui perirai se Dius ne me garist.
   Pense del cors qu’il soit ensevelis:
   L’ame ara çou que ele a deservi.»
  